IPhone 16

iPhone 16 hám iPhone 16 Plus - Apple Inc. tárepinen islep shıǵarılǵan hám bazarǵa usınılǵan smartfonlar. Olar on segizinshi áwlad iPhone-ları bolıp, iPhone 15 hám iPhone 15 Plus-tiń ornın basıwshı bolıp tabıladı. Bul qurılmalar joqarı bahalı iPhone 16 Pro hám 16 Pro Max penen birge 2024-jıl 9-sentyabrde Kaliforniya shtatınıń Kupertino qalasındaǵı Apple Park-te ótkerilgen Apple prezentaciyasında kórsetildi.

 Tariyxı 
Qurılmalar 2024-jıl 9-sentyabr kúni prezentaciyada kórsetildi, bul iPhone tariyxındaǵı birinshi ret dúyshembi kúni jariyalanıwı boldı. Sonday-aq, bul "ekologiyalıq sebeplerge" baylanıslı Apple stikerleri qosıp berilmegen birinshi iPhone bolıp tabıladı, biraq stikerlerdi Apple Store-da sorasa stikerlerdi qosıwǵa boladı.

 Dizaynı 
iPhone 15 sıyaqlı, qurılma dóńgeleklengen qırları, azǵana iymek displey hám artqı áynegi bar

 Displeyi 
iPhone 16 hám iPhone 16 Plus sáykes túrde 6.1 dyuym hám 6.7 dyuymlıq ekran ólshemlerin saqlap qalǵan. Olar jińishke shegaraları menen tolıq ekranlı dizaynǵa iye.

 Kamerası 
nobaý|267x267 nükte|iPhone 16-nıń kamera túymesiniń testi
nobaý|267x267 nükte|iPhone 16-nıń artqı kórinisi
iPhone 16 artqı tárepinde jetilistirilgen qos linzalı sistemasına iye bolıp, 48 megapikselli Fusion keń múyeshli linza (obyektiv) hám 12 megapikselli ultra keń múyeshli linzadan ibarat. Kameralar iPhone 15-tegi diagonal jaylasıwdıń ornına, iPhone 12-degi sıyaqlı vertikal jaylasqan, bul keńislikli video túsiriw imkaniyatın beredi.

Sonday-aq, real waqıt rejiminde jarıqlandırıw hám reńdi sazlaw ushın arnalǵan Photographic Styles funkciyası da jetilistirilgen bolıp, arnawlı ton hám reńlerdi basqarıwǵa múmkinshilik beredi. 

 Reńleri 
iPhone 16 hám 16 Plus bes jańa reńde shıǵarıldı: Ultramarin, Teal (kók-jasıl), Qızǵılt, Aq hám Qara.
ColorNameUltramarinTeal (kók-jasıl)QızǵıltAqQara

 Apparatlıq támiynat 
iPhone 16 hám iPhone 16 Plus Apple A18 sistemalı chipinde isleydi. Chip generativ jasalma intellektti qollaw ushın optimalastırılǵan hám aldıńǵı modelge salıstırǵanda eki ese tezlik penen isleytuǵın Neural Engine-ge iye.

iPhone 16 jańalanǵan 48-megapikselli Fusion kamerasına iye, bul iPhone 15-tegi sıyaqlı joqarı tınıqlıqqa iye bolıp, 2 μm, quad pixel PDAF, sensor-shift OIS, 100% Focus Pixels, joqarı tınıqlıqtaǵı súwretlerdi (24MP hám 48MP) qollap-quwatlawǵa iye. Ol keńirek diafragmalı, avtomatik fokusqa iye hám 1.4 μm, 100% Focus Pixels-li jańa ultra keń múyeshli kameraǵa iye.

Barlıq iPhone 16 modelleri jetilistirilgen jıllılıq dizaynına iye. Tiykarǵı logikalıq plata jańalanıp, chiplerdıń ortalıq jaylasıwı hám átirapındaǵı arxitektura optimallastırılǵan. Qayta islengen alyuminiy substraktura oyınlar ushın uzaq waqıt dawamında 30 procentke joqarı ónimlilikti támiyinlew ushın jıllılıqtı tarqatadı.

iPhone 16 qatarındaǵı barlıq modeller WiFi 7-ni qollap-quwatlawǵa iye.

 Háreketler túymesi 
iPhone 16 hám iPhone 16 Plus modellerinde dáslepki ret iPhone 15 Pro qatarında qollanılǵan Háreketler túymesi bar. Ádette, Háreketler túymesi dawıssız rejimin qosadı yamasa óshiredi. Biraq, paydalanıwshılar túymenıń funkciyasın dawıssız rejimnen basqa háreketlerge de ózgertiwi múmkin, mısalı Camera qosımshasın ashıw yamasa focus rejimin basqarıw.

 Kamera basqarıw túymesi 
Endi barlıq iPhone 16 modelleri Kamera basqarıw dep atalatuǵın jańa túyme menen úskenelengen. Bul túyme qurılmanıń oń tárepinde jaylasqan bolıp, paydalanıwshıǵa kamera qosımshasın ashıw, hár qıylı kamera basqarıw funkciyaları hám ózgeshelikler arasında almastırıw, foto hám video túsiriw imkaniyatın beredi. Túyme jeńil hám qattı basıwdı parıqlay aladı. Túymeni bir ret basıw kamera qosımshasın ashadı. Eki ret jeńil basıw zoom yamasa reń sıyaqlı hár qıylı kamera basqarıw funkciyaları menen kishkene menyu ashadı. Túymeni bir ret qattı basıw foto túsiredi, al birneshe sekund basıp turıw video jazıwdı baslaydı. 

 Batareya hám zaryadlaw 
iPhone 16 batareya quwatı jaǵınan joqarılatılǵan.

Tiykarǵı iPhone 16 modeliniń video kóriw waqtı 22 saatqa shekem, al iPhone 16 Plus modeliniń video kóriw waqtı 27 saatqa shekem. iPhone 16 modeliniń audio tıńlaw waqtı 80 saatqa shekem, bul iPhone 16 Plus modeliniń 100 saatlıq audio tıńlaw waqtınan 20% az. MagSafe sımsız zaryadlaw standartı uzınraq kabel opciyası menen jańalanǵan bolıp, iPhone 16 hám iPhone 16 Plus modellerine 30W quwat adapteri menen 25W tezlikte zaryadlanıw imkaniyatın beredi.

 Korpus 
Korpustıń 85% qayta islengen materiallardan jasalǵanField, Hayden; Capoot, Ashley; Leswing, Kif; Haselton, Todd (September 9, 2024). .

 Programmalıq támiynat 
iPhone 16 iOS 18 operaciyalıq sisteması menen shıǵarıldı. Qurılma Apple Intelligence penen birge járiyalanǵan bolsa da, bul funkciyalar shıǵarılǵannan keyinge qaldırıldı.

iOS 18 sisteması iPhone 16 seriyasında RecoveryOS sistemasın óz ishine aladı, bul paydalanıwshılarǵa basqa iPhone járdeminde sımsız túrde programmalıq támiynatın qayta tiklew hám qayta ornatıw imkaniyatın beredi.

 Texnikalıq xarakteristikası 
iPhone 16 hám 16 Plus modellerinde iPhone 13, iPhone 14 hám iPhone 15 modellerindegi diagonal jaylasıwdıń ornına, iPhone 12 modelindegidey vertikal kamera jaylasıwı qollanılǵan. USB Type-C portı qollanılǵan bolıp, ol USB 2.0 standartı boyınsha sekundına 480 Mb tezlikte maǵlıwmat almasıw imkaniyatına iye.

 Bahası 
iPhone 16 modeliniń baslawshı bahası 799 AQSH dolları, al iPhone 16 Plus modeli 899 AQSH dollarınan baslanadı. Aldınnan buyırtpa beriw 2024-jıl 13-sentyabrden baslandı, al satıw 20-sentyabrden baslandı.

 Sonday-aq qarań 

 iPhone 16 Pro
 Apple A18 chip
 iOS 18

 Derekler 

__BÖLİDİMÖNDEMEW__
Kategoriya:IPhone